Cordia subcordata

Cordia subcordata est species arborum florentium familiae Boraginacearum, in  Africa occidentali, Asia Meridiana, Asia Meridio-Orientali, Australia septentrionali, et Insulis Pacificis endemica.

Descriptio
C. subcordata ad 7–10 m alta crescere solet, sed ad 15 m crescere potest. Folia sunt ovata ad 8–20 cm longa et 5–13 cm lata.

Flores
Flores sunt tubulares, ad 2.5–4 cm in diametro latae, quae cymas vel paniculas formant. Petala sunt aurantiaca, et sepala sunt viridia diluta. Plantae per annum florescunt, sed plurimi flores vere producuntur.

Fructus
C. subcordata fructum per annum producit. Fructus sunt globosi, 2–3 cm longi, et maturi lignei. Quisque fructus continet quattuor aut pauciora semina 10–13 mm longa. Fructus sunt leves et ab aestibus marinis longe fluitari possunt.

Habitatio
C. subcordata est arbor litoralis.

Usus
Semina sunt edulia et tempore famis comesa sunt. Omnes plantae partes facile utuntur, unde planta in Papua Nova Guinea appellatur arbor kerosini (Anglice: kerosene tree). Lignum arboris, cui est gravitas specifica 0.45, est molle, firmus, facile fabricatum,  et isopteris resistens. In Havaiis, lignum adhibetur ad facienda utensilia et cratera parva (ʻumeke) et magna (ʻumeke lāʻau). Flores pro lei adhibentur, et ex foliis extrahitur fucus pro textilibus (kapa) et lineis piscatoriis (aho).

Notae

Nexus externi



Categoria:Species plantarum 
Categoria:Arbores Australiae
Categoria:Arbores Indiae
Categoria:Arbores Havaiorum
Categoria:Asteridae Australiae
Categoria:Cordia
Categoria:Flora Africae
Categoria:Flora Indomalaesiae
Categoria:Flora Insularum Tubuaiorum
Categoria:Flora Polynesiae
Categoria:Flora Terrae Reginae
Categoria:Flora Territorii Septentrionalis
Categoria:Taxa Lamarck
Categoria:Taxa 1792